Kleuter kry spesiale geskenk ná pa se dood - Maroela Media
'n Familievriend het 'n vroeë Kersgeskenk vir Blake se tweejarige seun gegee om te help met die verlange. Foto: Elizabeth Snyder/ Facebook
Blake is aan diens doodgeskiet ná hy 'n oproep ontvang het van iemand in nood. Volgens Blake se vrou, Elizabeth, vra hul tweejarige seun, Malachi, elke dag waar sy pa is.
"Hy vra gereeld waar sy pa is, en ek weet nie hoe om hom te antwoord nie. Dit is regtig moeilik. Ek sien nog nie kans om vir hom te sê sy pa kom nooit weer huis toe nie," sê Elizabeth.
Om 'n bietjie vertroosting te bring, het 'n familievriend besluit om twee teddiebere vir Malachi te laat maak wat met Blake se uniform geklee is. Op elke beer se voet is dié woorde vasgewerk: "Lief jou vir altyd" en "Altyd saam met jou".
Elizabeth het 'n foto van Malachi en die bere op sosiale media gedeel en sy meen hy is in die wolke oor sy geskenk.